# Plañvour

Plañvour :
| An ti-kêr. ||
| Anv gallek (ofisiel) | Plœmeur |
| Bro istorel | Bro-Gwened |
| Melestradurezh ||
| Departamant | Mor-Bihan |
| Arondisamant | an Oriant |
| Kanton | Plañvour (pennlec'h) |
| Kod kumun | 56162 |
| Kod post | 56270 |
| Maer Amzer gefridi | Ronan Loas 2020-2026 |
| Etrekumuniezh | An Oriant tolpad-kêrioù |
| Bro velestradurel | Bro an Oriant |
| Lec'hienn Web | (fr)www.ploemeur.com |
| Poblañsouriezh ||
| Poblañs | 18 537 ann. (2020) |
| Stankter | 467 ann./km² |
| Douaroniezh ||
| Daveennoù lec'hiañ | 47° 44′ 14″ Norzh 3° 25′ 34″ Kornôg / 47.7372, -3.4261 |
| Uhelderioù | kreiz-kêr : 0 m bihanañ -1 m — brasañ 55 m |
| Gorread | 39,72 km² |
| Plañvour ||
| kemmañ |
Plañvour a zo ur gumun eus Breizh e departamant ar Mor-Bihan. Pennlec'h Kanton Plañvour eo.

## Douaroniezh

Bras eo kumun Plañvour, ha meur a gêriadenn zo enni.
* Gêrmeur
* Kerroc'h
* Lomener
* Kourgant
* Korventenn e Lomener, d'ar 1añ a viz Genver 2014.
* Ar gumun gwelet ag an oabl.
* War aod ar Meurvor Atlantel emañ Plañvour.

## Anv

* Erwan Vallerie ː Plueumur, XII$^{vet}$; Pluemur, XII$^{vet}$; Ploeumur, XII$^{vet}$; Ploemer, 1287; Ploemor, 1323; Plemur, 1327; Pleumour, 1370; Ploemur, 1380; Plemer, 1382; Ploemur, 1387; Ploesmeur ha Ploesmene, 1428; Ploemeur, 1453; Plouemur, 1516; Plemur, 1630; Plemur, 1636
Gerdarzh

## Ardamezioù

En glazur e lestr greet, goueliet ha flammet en aour war ur mor en argant, e gab en argant e deir brizhenn erminig en sabel • Sturienn : Douar ha mor

## Istor
### Dispac'h Gall

* Melestradurezh: krouet e voe kumun Plañvour e 1790; e Kanton Gwidel hag e Bann Henbont e oa. E 1794 e voe tennet parrez Kergroaz eus kumun Plañvour, lakaet e voe e kumun an Oriant. Diskaret e voe Kanton Gwidel gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix. Lakaet e voe kumun Plañvour e Kanton an Oriant-2 e 1801 gant an hevelep lezenn. Lakaet e oa bet en Arondisamant an Oriant krouet e 1800.

### XX$^{vet}$ kantved

* Krouet e voe kumun Keriadoù d'an 18 a viz Ebrel 1901 ha kumun an Arvor d'an 2 a viz Ebrel 1925 diwar lodennoù eus kumun Plañvour.

#### Brezel-bed kentañ

* Mervel a reas 238 gwaz eus ar gumun d'ar brezel, da lâret eo 2,34 % eus he foblañs e 1911.

#### Eil brezel-bed

* Implijet ha brasaet e voe nijva Kerlin-Bastard gant al Luftwaffe (aerlu alaman); bombezet e voe gant ar Royal Air Force en noz etre an 9 hag an 10 ha d'an 11 a viz Du hag en noz etre an 8 hag an 9 a viz Kerzu 1940.
* D'ar 4 a viz C'hwevrer 1943 e kouezhas ur c'harr-nij Wellington III eus ar Royal Air Force e "Breuzent", lazhet e voe pevar eus e bemp nijour.
* D'ar 6 a viz Meurzh 1943 e kouezhas ur c'harr-nij B-17 eus aerlu SUA (United States Army Air Forces) e Plañvour, lazhet e voe tri nijour hag a oa en e vourzh, c'hwec'h nijour all a voe tapet gant an Alamaned hag unan all a zeuas a-benn da achap; d'ar 1añ a viz Kerzu 1944 e kouezhas ur B-17 all eus aerlu SUA er gumun, an dek nijour a voe tapet d'an Alamaned.
* E Sankenn an Oriant edo ar gumun; dieubet e voe Plañvour d'an 10 a viz Mae 1945 goude emzaskoridigezh an Alamaned.

## Brezhoneg

* D’an 13 a viz C'hwevrer 1938 e savas ar c'huzul-kêr a-du gant kelenn brezhoneg er skolioù.
* D’an 18 a viz Ebrel 2006 e oa bet votet ar garta Ya d'ar brezhoneg gant kuzul-kêr ar gumun.
* D'ar 16 a viz Mezheven 2016 e oa bet roet al labelioù live 2 ha 3 da gumum Plañvour.

### Deskadurezh

* E 2014 a oa bet krouet un hentad divyezhek e skol bublik ar gumun.
* E distro-skol 2024 e oa enskrivet er c'hlasoù divyezhek 117 skoliad (9,6 % eus skolidi ar gumun evit a sell ouzh ar c'hentañ derez).

## Monumantoù ha traoù heverk

* Alez toet e Laode, Nevezoadvezh ar Maen, tro 2000 KJK.
* Ar savadur.
* An diabarzh.
* Un delwenn.
* Iliz katolik Sant Pêr en Ereoù.
* Ar chapel.
* Chapel Santez Anna, er vourc'h.
* Monumant ar re varv e Leurgêr Nerzhioù ar Frañs dieub, "Er re zo Marw Aveit er Vro Eit Birhinquin e Vihuo". Dioueliet e voe d’an 31 a viz Gouhere 1921, luc’hskeudenn ha kartenn-bost.
* Monumant ar re varv (1914-1918) er vered, luc’hskeudenn.
* Monumant nijourion ar Royal Air Force bet lazhet e miz C'hwevrer 1943, luc’hskeudenn.

## Emdroadur ar boblañs abaoe 1962

Niver a annezidi

## Tud

* Henri Dupuy de Lôme (1816-1885), bet ganet e Kastell Soe, ijinour ha politikour.
* Louis Le Hunsec (1878-1954), arc'heskob katolik.
* Yoann Gourcuff, bet ganet d'an 11 a viz Gouere 1986, melldroader.
* Élodie Guégan, bet ganet d'an 19 a viz Kerzu 1985, redourez.

### Ardamezeg ar familhoù

| du Bahuno, Aotrounez Kermadehoa | En sabel e vleiz tremenant en argant, leinet gant ur greskenn ivez en argant |
| de Bénerven / Bennerven Aotrounez Kerbriant, Kerrest, he Kerguenel | En argant e wezenn derv c'heotet, meziet en aour; e c'houezoc'h en gul tremenant war troad ar c'hef. |
| le Puillon Aotrounez Kerroman | E limestra e greskenn en argant, heuliet gant teir steredenn ivez en argant |

## Gevelliñ

| Bro | Kêr | Abaoe |
| Flandrez | Diksmuide | 1967 |
| Iwerzhon | Mainistir Fhear Maí | 2003 |
| Polonia | Nowa Dęba | 2003 |

## Liammoù diavaez

* (br) Plañvour war lec'hienn Geobreizh
a vo kavet e Wikimedia Commons.

## Levrlennadur

* (fr)Michel Froger & Michel Pressensé : Armorial des communes du Morbihan. 1999
* (fr)Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014
* (br)Erwan Vallerie : Diazezoù studi istorel an anvioù-parrez. Corpus. An Here. 1995

## Notennoù ha daveoù

* ↑ Roadennoù ofisiel e lec'hienn an EBSSA
* ↑ (fr)Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, ar Faoued, 2006, pajenn 260
* ↑ (fr)Jean-Louis Debauve, La Justice révolutionnaire dans le Morbihan, e ti an aozer, Pariz, 1965, pajennoù 294 ha 295
* ↑ (fr)Cassini - EHESS - Plañvour - Fichenn ar gumun
* ↑ (fr)Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, ar Faoued, 2006, pajennoù 14, 154 ha 260
* ↑ (fr)Memorialgenweb
* ↑ (fr)ABSA
* ↑ (fr)Eddy Florentin, Quand les Alliés bombardaient la France 1940-1945, Embannadurioù Perrin, 1997, pajenn 26
* ↑ (fr)Memorialgenweb
* ↑ (fr)Pertes USAAF
* ↑ (fr)Roger Leroux, Le Morbihan en guerre 1939-1945, Imprimerie de la Manutention, Mayenne, 1991, pajennoù 590 ha 591
* ↑ (fr)Roger Leroux, Le Morbihan en guerre 1939-1945, Imprimerie de la Manutention, Mayenne, 1991, pajenn 622
* ↑ (fr)Histoire de Ploemeur
* ↑ (fr)Kelenn
* ↑ (fr)Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ (fr)"Le Télégramme", 22 a viz Kerzu 2009